1. Hvordan vil I helt konkret og praktisk forsvare at investere 210 millioner offentlige kroner i etablering samt 225 millioner kroner årligt på at placere udlændinge på Lindholm frem for at løse problemerne, hvor de allerede findes?

2. Hvordan forestiller I jer, at lokalsamfundene omkring Lindholm skal håndtere problemerne med disse udviste personer, hvis problemerne er så alvorlige, at I ikke kan løse dem i de nuværende rammer?

3. Forestiller I jer, at over 100 mennesker kan leve uden alvorlige og skadelige konflikter og alvorlige psykiske reaktioner, når de skal opholde sig på en ø, hvor der er begrænset beskæftigelse, og hvor man kan gå fra den ene ende til den anden på 10 minutter?